Tirhisa tindlela to hambana-hambana to vumba marito (xik. maengeteri ya huma eka mahlawuri). Endzhaku ka nkarhi u tivisile tata wa yena leswaku vandla ra vona ra tipolitiki ra Reformist ri bohe leswaku ku nga yiwi entirhweni vhiki leri landzelaka hikuva i vhiki ro rila ntshunxeko. Tata wa yena u vule leswaku yena u fambisiwa hi swiboho swa Vandla ra vona ra Khomanani, hikwalaho u ta ya entirhweni. Loko Musumbunuku wu fika, Mathebula u ringetile ku ba khiya movha wu ala ku pfuma, a kala a famba hi milenge. Loko a ri endleleni u twile huwa ya vanhu vo yimbelela tinsimu ta ntshunxeko. U fambe a kala a ya humelela laha a va ri kona. U vone mimovha mimbirhi yi ri ku tshweni. Xikan'wekan'we ku humile Matimba entshungwini a nyika tata wa yena rotor. Tata wa yena u swi vonile leswaku xiyimo xi bihile. Hiloko a teka rotor ya yena a tlhelela ekaya. U fikile a yi nghenisa eka nkwama wa tibuku wa Matimba. Loko a nghena ekamareni ro khudzehela u kumile nsati wa yena a tale hi ngati eveleni ra yena ra ximatsi, mukwana wu dzimiwile eka rona ku vonaka xikhomo xa wona ntsena.